Δήλωση Συμμετοχής Μέλους Η.ΒΙ.Π.

*Προς*

*την ΕΛΛΗΝΙΚΑ ΧΡΗΜΑΤΙΣΤΗΡΙΑ - ΧΡΗΜΑΤΙΣΤΗΡΙΟ ΑΘΗΝΩΝ Α.Ε. (Χ.Α.)*

*Τμήμα Εξυπηρέτησης Μελών*

*Λ. Αθηνών 110, ΤΚ 104 42*

 *Αθήνα,*

***ΔΗΛΩΣΗ ΣΥΜΜΕΤΟΧΗΣ ΜΕΛΟΥΣ Η.ΒΙ.Π. ΣΤΗ ΔΙΑΔΙΚΑΣΙΑ Η.ΒΙ.Π. ΣΕ ΣΧΕΣΗ ΜΕ ΤΟ ΠΡΟΓΡΑΜΜΑ ΑΝΤΛΗΣΗΣ ΚΕΦΑΛΑΙΩΝ ΤΗΣ ΟΡΓΑΝΙΣΜΟΣ ΠΡΟΓΝΩΣΤΙΚΩΝ ΑΓΩΝΩΝ ΠΟΔΟΣΦΑΙΡΟΥ (ΟΠΑΠ Α.Ε.)***

*Το νομικό πρόσωπο με την επωνυμία*  *που εδρεύει*  *με ΑΦΜ*  *και εκπροσωπείται νόμιμα για την υπογραφή της παρούσας από τ* *το οποίο έχει την ιδιότητα του Μέλους στην Αγορά* *του Χ.Α. και θα ενεργεί ως Μέλος Η.ΒΙ.Π.*

*Λαμβάνοντας υπόψη:*

* + 1. *την απόφαση 19/776/13.2.2017 «Προσδιορισμός της τιμής, της απόδοσης και του επιτοκίου διάθεσης ομολογιών, όταν διατίθενται με δημόσια προσφορά και κατανομή αυτών στους επενδυτές» του Διοικητικού Συμβουλίου της Επιτροπής Κεφαλαιαγοράς*
		2. *το άρθρο 2.5.1.1. του Κανονισμού Χρηματιστηρίου Αθηνών και τους όρους της Ενότητας 4 των Κανόνων Λειτουργίας της ΕΝ.Α. (εφεξής από κοινού ο «Κανονισμός»)*
		3. *την απόφαση 34/8/3/2017 της Διοικούσας Επιτροπής Χρηματιστηριακών Αγορών του Χρηματιστηρίου Αθηνών «Υπηρεσία κατάρτισης Ηλεκτρονικού Βιβλίου Προσφορών – Η.ΒΙ.Π.», όπως ισχύει (εφεξής η «Απόφαση 34 του Χ.Α.»)*
		4. *το Πρόγραμμα Έκδοσης Κοινού Ομολογιακού Δανείου συνολικού ποσού έως €200.000.000, διάρκειας πέντε (5) ετών, διαιρούμενου σε έως 200.000 άυλες, κοινές, ανώνυμες ομολογίες με ονομαστική αξία €1.000 εκάστη. Οι όροι της δημόσιας προσφοράς παρατίθενται στο από 8.3.2017 εγκεκριμένο Ενημερωτικό Δελτίο. (εφεξής το «Πρόγραμμα Άντλησης Κεφαλαίων») της «ΟΡΓΑΝΙΣΜΟΣ ΠΡΟΓΝΩΣΤΙΚΩΝ ΑΓΩΝΩΝ ΠΟΔΟΣΦΑΙΡΟΥ Α.E.» (εφεξής ο «Εκδότης»)*
		5. *την Τράπεζα Eurobank Ergasias Α.Ε και την Εθνική Τράπεζα της Ελλάδος Α.Ε. όπου για τις ανάγκες κατάρτισης του Η.ΒΙ.Π. θα ενεργούν ως «Συντονιστές»*

***Δηλώνω με την παρούσα***

*Ότι θα συμμετάσχω ως Μέλος Η.ΒΙ.Π. στη διαδικασία Η.ΒΙ.Π. που θα διεξάγουν οι Συντονιστές για το Πρόγραμμα Άντλησης Κεφαλαίων του Εκδότη και θα τηρώ τις υποχρεώσεις μου σύμφωνα με τους όρους της Απόφασης 34 του Χ.Α. και τις τυχόν συμφωνίες που θα συνάπτω με τους Συντονιστές. Προς τούτο δηλώνω υπεύθυνα ότι αποδέχομαι ανεπιφύλακτα και θα τηρώ τους Ειδικούς Όρους Παροχής Υπηρεσιών Μέλους Η.ΒΙ.Π., όπως πιο κάτω ορίζονται, έχοντας πλήρη επίγνωση των πάσης φύσεως υποχρεώσεών μου που απορρέουν από αυτούς.*

***ΕΙΔΙΚΟΙ ΟΡΟΙ ΠΑΡΟΧΗΣ ΥΠΗΡΕΣΙΩΝ ΜΕΛΟΥΣ Η.ΒΙ.Π.***

*1. Για τις ανάγκες διασφάλισης της ομαλής και σύννομης ολοκλήρωσης του Προγράμματος Άντλησης Κεφαλαίων του Εκδότη και της διαδικασίας Η.ΒΙ.Π. στο Χ.Α., όπως έχει προγραμματιστεί να διεξαχθεί από τους Συντονιστές σύμφωνα με τις κείμενες διατάξεις ιδίως τις ως άνω υπό (1) αναφερόμενες, ισχύουν οι παρακάτω Ειδικοί Όροι ως προς την παροχή υπηρεσιών Μέλους Η.ΒΙ.Π. και τη συμμετοχή του στη σχετική διαδικασία.*

*2. Το Μέλος Η.ΒΙ.Π. υποχρεούται:*

*2.1 Να εισάγει στο Σύστημα τις δηλώσεις συμμετοχής ή εγγραφής (ή δηλώσεις βούλησης-κάλυψης) στο Η.ΒΙ.Π. για λογαριασμό των εντολέων/πελατών του ή για ίδιο λογαριασμό υπό μορφή προσφορών αγοράς (bids) με βάση τους όρους της Απόφασης 34 του Χ.Α., ενεργώντας πάντοτε σύμφωνα με τα προβλεπόμενα στο Πρόγραμμα Άντλησης Κεφαλαίων και τα όσα ορίζουν οι Συντονιστές. Το Μέλος Η.ΒΙ.Π. οφείλει επίσης να μεριμνά ώστε στη δήλωση συμμετοχής ή εγγραφής που λαμβάνει από τους επενδυτές (υπόχρεους κάλυψης) να γίνεται ρητή αναφορά ότι:*

*α) ο επενδυτής συμφωνεί να συμμετάσχει στη δημόσια προσφορά και αναλαμβάνει να καλύψει πρωτογενώς και να αποκτήσει τις κινητές αξίες που θα του κατανεμηθούν βάσει του Προγράμματος Άντλησης Κεφαλαίων*

*β) ο επενδυτής δηλώνει, αποδέχεται και δεσμεύεται από τους όρους του Προγράμματος Άντλησης Κεφαλαίων του οποίου έχει λάβει γνώση ή και το οποίο του έχει προσκομιστεί*

*γ) η δήλωση συμμετοχής ή εγγραφής καθίσταται οριστική και ανέκκλητη, ήτοι δεν μπορεί να τροποποιηθεί ή ανακληθεί από τον επενδυτή μετά τη λήξη της δημόσιας προσφοράς και εγγραφής σύμφωνα με την Απόφαση 34.*

*2.2 Να προβαίνει σε χρήση των Κωδικών Η.ΒΙ.Π. σύμφωνα με τα ειδικότερα τεχνικά χαρακτηριστικά τους, όπως ορίζονται στο ΠΑΡΑΡΤΗΜΑ II της Απόφασης 34 του Χ.Α., εισάγοντας μέσω αυτών τις προσφορές αγοράς με βάση τις οδηγίες και εντολές των εντολέων/πελατών.*

*2.3 Να τηρεί τα απαραίτητα στοιχεία και αρχεία προς επιβεβαίωση (confirmation) της συμφωνίας των εντολών και οδηγιών των πελατών του προς τις προσφορές αγοράς, όπως εισάγονται στο Σύστημα από το Μέλος Η.ΒΙ.Π. για λογαριασμό τους και οριστικοποιούνται ως απολύτως δεσμευτικές και ανέκκλητες σύμφωνα με την Απόφαση 34 του Χ.Α.*

*2.4 Να βρίσκεται σε πλήρη τεχνική και λειτουργική ετοιμότητα για να διαβιβάζει τα στοιχεία των Ειδικών Επενδυτών, ως ορίζονται σύμφωνα με τις κείμενες διατάξεις, στους Συντονιστές, σε σχέση με τις προσφορές αγοράς που θα εισάγει στο Σύστημα μέσω των Κωδικών Επενδυτή Η.ΒΙ.Π. ή Τεχνικών Κωδικών Ειδικού Επενδυτή (ΤεΚΕΕ) Η.ΒΙ.Π. που θα χειρίζεται για λογαριασμό τους, ώστε να καθίσταται εφικτή η απευθείας εγγραφή των Ειδικών Επενδυτών στους Συντονιστές ως ανάδοχοι ή για λογαριασμό των αναδόχων, όπου συντρέχει τέτοια περίπτωση.*

*2.5 Να διασφαλίζει ότι οι ιδιώτες επενδυτές, εφόσον είναι πελάτες του, έχουν ικανοποιήσει τις χρηματικές υποχρεώσεις τους πριν την εισαγωγή προσφορών αγοράς στο Η.ΒΙ.Π. μέσω Κωδικών Επενδυτή Η.ΒΙ.Π ή να λαμβάνει τις απαραίτητες προς τούτο διασφαλίσεις από τα κατά περίπτωση διαμεσολαβούντα πρόσωπα ή τους Χειριστές που λειτουργούν για λογαριασμό τους πριν τη σχετική εισαγωγή προσφορών.*

*2.6 Εφόσον πρόκειται για προσφορές αγοράς Διαμεσολαβητή, ως ορίζεται στον Κανονισμό, που ενεργεί επ’ ονόματί του και για λογαριασμό επενδυτών πελατών του, να προβαίνει σε χρήση του Κωδικού Διαμεσολαβητή Η.ΒΙ.Π. και να εισάγει τις προσφορές αγοράς σύμφωνα με τις εντολές και οδηγίες του Διαμεσολαβητή και υπό την πλήρη ευθύνη του για την εκτέλεση των πράξεων κατανομής στους πελάτες του.*

*2.7 Να ενεργεί σύμφωνα με τις διαδικασίες της ΕΛ.Κ.Α.Τ. ώστε να διασφαλίζεται η εμπρόθεσμη και προσήκουσα καταχώρηση των προσφερόμενων κινητών αξιών στους Λογαριασμούς Χειριστή των Λογαριασμών Αξιών των Μερίδων των δικαιούχων σε εκτέλεση των πράξεων κατανομής που οριστικοποιούνται μέσω του Η.ΒΙ.Π.*

*2.8 Να απέχει από κάθε ενέργεια που θα μπορούσε να διαταράξει την ομαλή λειτουργία της διαδικασίας Η.ΒΙ.Π., ιδίως σε σχέση με τον τρόπο χειρισμού και εισαγωγής των προσφορών αγοράς στο Η.ΒΙ.Π. για τη συμμετοχή στον Πρόγραμμα Άντλησης Κεφαλαίων.*

*2.9 Να συμμορφώνεται προς τις κατά περίπτωση εφαρμοστέες διατάξεις που αφορούν τη συμμετοχή σε τέτοιες διαδικασίες όπως μπορεί να εξειδικεύονται με αποφάσεις, οδηγίες ή άλλες κατευθυντήριες γραμμές των αρμοδίων αρχών.*

*2.10 Να τηρεί την οφειλόμενη εμπιστευτικότητα ως προς τα στοιχεία και τις πληροφορίες που θα περιέχονται στην κατοχή του σε σχέση με τις προσφορές αγοράς και τη συμμετοχή του στο Η.ΒΙ.Π. όπου απαιτείται με βάση τις κείμενες διατάξεις.*

*3. Σε περίπτωση μη εμπρόθεσμης εκπλήρωσης των υποχρεώσεων εκ μέρους των Ειδικών Επενδυτών ή των Διαμεσολαβητών για καταβολή των οφειλόμενων χρηματικών ποσών που αντιστοιχούν στις εισαχθείσες από το Μέλος Η.ΒΙ.Π. στο Η.ΒΙ.Π. προσφορές αγοράς αυτών, οι Συντονιστές ως ανάδοχοι ή για λογαριασμό των αναδόχων, όπου συντρέχει περίπτωση, λαμβάνει τα απαραίτητα μέτρα σύμφωνα με τις κείμενες διατάξεις και τους όρους της παρούσας απόφασης. Το Μέλος Η.ΒΙ.Π. συνεργάζεται με τους Συντονιστές, παρέχοντας στοιχεία ως προς τους Κωδικούς Η.ΒΙ.Π. που τηρεί για λογαριασμό τους, όπου τούτο του ζητείται από τους Συντονιστές προς διευθέτηση της σχετικής υπερημερίας.*

*3. Το Μέλος Η.ΒΙ.Π. ευθύνεται για την ορθή καταχώρηση στο Σύστημα των προσφορών αγοράς μέσω των Κωδικών Η.ΒΙ.Π., που χειρίζεται, με βάση τα στοιχεία και τις εντολές που του παρέχονται από τους εντολείς πελάτες του. Ευθύνεται επίσης για την εμπρόθεσμη εκπλήρωση των χρηματικών υποχρεώσεων των ιδιωτών επενδυτών για τους οποίους ενεργεί.*

*4. Σε περίπτωση αθέτησης από τα Μέλη Η.ΒΙ.Π. των υποχρεώσεών τους, όπως ορίζονται με τους όρους της παρούσας απόφασης, η αθέτηση αυτή συνιστά αθέτηση του Κανονισμού και το Χ.Α. δύναται να λαμβάνει τα κατά περίπτωση αναγκαία μέτρα κατά του αθετήσαντος Μέλους Η.ΒΙ.Π. σύμφωνα με τα προβλεπόμενα στο άρθρο 6.2 του Κανονισμού.*

*Σε πίστωση της παρούσας Δήλωσης Συμμετοχής, τούτη συντάσσεται και υπογράφεται από το Μέλος Η.ΒΙ.Π. σε τέσσερα (4) όμοια αντίτυπα, από τα οποία, ένα (1) λαμβάνει το Μέλος Η.ΒΙ.Π. και τα έτερα τρία (3) παρέχονται στο Χ.Α., ένα (1) για το ίδιο και τα άλλα δύο (2) για να τα τηρεί και να τα θέτει στη διάθεση των Συντονιστών και του Εκδότη σε πρώτη ζήτηση, προς γνώση τους και για τις νόμιμες συνέπειες.*

*Για το Μέλος Η.ΒΙ.Π.*

*(επωνυμία – στοιχεία & υπογραφή του νόμιμου εκπροσώπου)*

.